燮和堂

燮和堂，全名燮和堂五寶散藥廠，係香港一間中成藥藥廠，主要係賣「五寶散」同「五寶丸」。

燮和堂喺大清光緒七年喺廣州開業，嗰時經已開始賣「五寶散」。隨住中共奪權，廣州燮和堂畀政府沒收搞公私合營，併咗入陳李濟，燮和堂喺1972年喺香港復業，除咗「五寶散」外，重研製出藥丸形嘅「五寶丸」，曾經大賣廣告：「腸胃不適，痾嘔肚痛，食夑和堂五寶散五寶丸啦！五寶散功效快，五寶丸容易食。全部香港製造。夑和堂出品。」。

「五寶散」同「五寶丸」據講嚟自佛門秘方，成份包括白芍、玉桂、甘草、樟木子同丁香，主治肚痾、嘔、肚痛同腸胃唔舒服。

香港藥廠